**«Лакаматыў»** — беларускі футбольны клуб з горада Гомель, заснаваны ў 2008 годзе. У цяперашні час выступае ў Першай лізе чэмпіянату Беларусі.

Гісторыя
--------

З 2010 года клуб пад назвай «Гомельчыгунтранс» гуляў у Другой лізе чэмпіянату Беларусі.

Пасля сезона 2012 (які прынёс чыгуначнікам 4 месца) «Гомельчыгунтранс» меў магчымасць апынуцца ў Першай лізе, але вырашыў не пераходзіць на прафесійны ўзровень і застацца ў якасці аматарскага ў Другой лізе.

### 2013

Застаўшыся ў Другой лізе, чыгуначнікі сталі галоўнымі фаварытамі сезона 2013. У выніку яны хутка адарваліся ад канкурэнтаў і за 7 тураў да фінішу гарантавалі выхад у Першую лігу. Клуб заняў першае месца, а нападнік «Гомельчыгунтранса» Ілья Федарэнка стаў найлепшым бамбардзірам турніру (23 галы).

### У Першай лізе

Атрымаўшы месца ў Першай лізе, чыгуначнікі доўга не маглі вызначыцца — пераходзіць на больш высокі ўзровень ці заставацца ў Другой лізе. У выніку, атрымаўшы некаторыя ільготы ад БФФ, «Гомельчыгунтранс» у сакавіку 2014 года канчаткова пацвердзіў свой удзел у Першай лізе.

Пасля ўдалага пачатку сезона 2014 каманда стала атрымліваць паражэнні, і ў канцы першага круга апынулася недалёка ад зоны вылету. Другі круг атрымаўся значна лепш, і ў выніку каманда атрымала 11 месца. У сезоне 2015 «Гомельчыгунтранс» ужо быў трывалым серадняком Першай лігі і скончыў чэмпіянат на 8-м месцы.

Перад сезонам 2016 лідары каманды — Яўген Барсукоў і Дзмітрый Гомза — перайшлі ў «Гомель». Аднак, нават нягледзячы на страту лідараў, «Гомельчыгунтранс» паспяхова пачаў сезон, хутка замацаваўся ўверсе табліцы і доўгі час прэтэндаваў на выхад у Вышэйшую лігу. Улетку некалькі ігракоў каманды перайшлі ў клубы Вышэйшай лігі, аднак чыгуначнікі працягвалі барацьбу за трэці радок супраць мінскага «Промня». З-за шэрагу няўдач у канцы сезона «Гомельчыгунтранс» саступіў трэці радок і заняў выніковае чацвёртае месца, аднак ужо па заканчэнні сезона, у сувязі з ануляваннем вынікаў шэрагу матчаў «Промня» і прысуджэння тэхнічных паражэнняў, «Гомельчыгунтранс» павысіўся да трэцяга месца.

У снежні 2016 года стала вядома, што з наступнага сезона каманда пачне выступаць пад назвай «Лакаматыў». У сезоне 2017 «Лакаматыў», як і ў папярэднім годзе, знаходзіўся сярод лідараў турніру, аднак у выніку заняў чацвёртае месца.

У сезоне 2018, нягледзячы на неблагі старт, «Лакаматыў» хутка саступіў асноўным канкурэнтам і ўжо не прэтэндаваў на выхад у Вышэйшую лігу. У ліпені замест Паўла Крэчына, які кіраваў камандай на працягу чатырох гадоў, новым трэнерам стаў яго памочнік Андрэй Гараўцоў. Пад яго кіраўніцтвам «Лакаматыў» атрымаў некалькі перамог і выйшаў у чвэрцьфінал Кубка Беларусі, у чэмпіянаце каманда паднялася ў верхнюю палову табліцы, аднак сезон скончыла на шостым месцы.

У сезоне 2019 каманду ўзначаліў новы трэнер Аляксей Шубянок. «Лакаматыў» з самага пачатку апынуўся ў верхняй частцы табліцы, доўгі час каманда вяла барацьбу за трэцяе месца з брэсцкім «Рухам», у выніку саступіла толькі пасля апошняга тура па асабістым сустрэчам і стала чацвёртай. У пачатку 2020 года Аляксей Шубянок памяняўся пасадамі са сваім памочнікам Андрэем Гараўцовым, які такім чынам зноў узначаліў каманду. Каманда добра пачала сезон 2020, ідучы сярод лідараў, аднак у другой палове сезона выключылася з барацьбы за найвышэйшыя месцы і стала пятай. Пры гэтым ігрок чыгуначнікаў Андрэй Салавей з 20 галамі стаў найлепшым бамбардзірам турніру.

У пачатку сезона 2021 каманда страціла лідараў, якіх запрасілі іншыя клубы, але здолела выставіць баяздольны склад. Добра выступаючы супраць аўтсайдараў, «Лакаматыў» тым не менш не здолеў скласці істотнай канкурэнцыі лідарам і знаходзіўся пераважна ў сярэдзіне табліцы. Замест Андрэя Салаўя асноўным нападнікам каманды стаў Дзяніс Казлоўскі, які хутка выбіўся ў лідары па забітым галам і з 29 мячамі стаў найлепшым бамбардзірам Першай лігі. «Лакаматыў» жа скончыў сезон на шостым месцы з 12.

Чыгуначнікі добра пачалі сезон 2022, але пазней саступілі асноўным канкурэнтам, а шматлікія нічыі адкінулі каманду ў сярэдзіну табліцы. Толькі пад канец чэмпіянату «Лакаматыў» здолеў уключыцца ў барацьбу за магчымы выхад у Вышэйшую лігу, але фінішаваў шостым. У сезоне 2023 «Лакаматыў» хутка апынуўся ў лідарах табліцы, доўгі час знаходзіўся на другім радку і навязваў канкурэнцыю дзяржынскаму «Арсеналу» за першы радок. У жніўні 2023 года галоўны трэнер чыгуначнікаў Андрэй Гараўцоў узначаліў «Гомель», яго ў якасці выканаўцы абавязкаў замяніў памочнік Андрэй Марозаў. У верасні 2023 года АБФФ патлумачыла, што «Лакаматыў» не зможа прэтэндаваць на выхад у Вышэйшую лігу. Пасля гэтага вынікі каманды сталі пагаршацца, яна прапусціла наперад магілёўскі «Дняпро» і «Віцебск», скончыла турнір на чацвёртым месцы з 17.

### Эмблемы

* Гісторыя эмблем «Лакаматыва»
* да 2016 годада 2016 года
* з 2017 годаз 2017 года

Гісторыя назваў
---------------

* 2010: «Гомельчыгунтранс-НОД-4»
* 2011—2016: «Гомельчыгунтранс»
* з 2017: «Лакаматыў»

Дасягненні
----------

* Пераможца Другой лігі: 2013

Цяперашні склад
---------------

*Станам на красавік 2024 года*.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Паз. | Імя | Нар. |
| --- | --- | --- | --- | --- |
| 88 | Беларусь | Бр | Аляксандр Рыжчанка *(у арэндзе з «Гомеля»)* | 2005 |
|  |
|
| 9 | Беларусь | Аб | Павел Маркаў | 1991 |
| 25 | Беларусь | Аб | Ігар Кузьмянок | 1990 |
| 44 | Беларусь | Аб | Станіслаў Іжакоўскі | 1994 |
| 55 | Беларусь | Аб | Дзмітрый Каплуноў | 1994 |
| 97 | Беларусь | Аб | Юрый Музычэнка | 2000 |
|  |
|
| 7 | Беларусь | ПА | Мікалай Старасценка | 2003 |
| 8 | Беларусь | ПА | Іван Жосткін *(капітан)* | 1991 |
| 10 | Беларусь | ПА | Дзмітрый Крывашэеў | 1998 |

 |  | 

| № |  | Паз. | Імя | Нар. |
| --- | --- | --- | --- | --- |
| 21 | Беларусь | ПА | Яўген Мілеўскі | 1995 |
| 22 | Беларусь | ПА | Ілья Кірко *(у арэндзе з «Нёмана»)* | 2004 |
| 24 | Беларусь | ПА | Станіслаў Крыварот | 2005 |
| 99 | Беларусь | ПА | Ягор Целяпнёў | 2003 |
|  |
|
| 11 | Беларусь | Нап | Аляксандр Янчанка | 1995 |
| 17 | Беларусь | Нап | Аляксандр Красноў | 1998 |
| 27 | Беларусь | Нап | Яўген Азерскі | 1995 |
| 89 | Беларусь | Нап | Дзмітрый Емяльянаў *(у арэндзе з «Гомеля»)* | 2004 |

 |

### Трэнерскі штаб

* Беларусь Андрэй Марозаў (нар. 1979) — галоўны трэнер
* Беларусь Павел Крэчын (нар. 1980) — трэнер
* Беларусь Аляксандр Янчанка (нар. 1995) — трэнер па фізпадрыхтоўцы
* Беларусь Сяргей Шалай (нар. 1974) — трэнер брамнікаў

Статыстыка выступленняў
-----------------------

### Чэмпіянат і Кубак Беларусі

| Сезон | Ліга | М | Г | В | Н | П | Галы | Ачкі | Кубак | Заўвагі |
| --- | --- | --- | --- | --- | --- | --- | --- | --- | --- | --- |
| 2010 | Другая (Д3) | **7** | 34 | 16 | 4 | 14 | 63–58 | **52** | 1/16 фіналу |  |
| 2011 | Другая (Д3) | **6** | 30 | 14 | 9 | 7 | 49–28 | **51** | 1/16 фіналу |  |
| 2012 | Другая (Д3) | **4** | 36 | 20 | 9 | 7 | 64–27 | **69** | 1/16 фіналу |  |
| 2013 | Другая (Д3) | **1** | 24 | 20 | 3 | 1 | 60–17 | **63** | 1/16 фіналу |  Выхад у Першую лігу |
| 2014 | Першая (Д2) | **12** | 30 | 9 | 9 | 12 | 33–38 | **36** | 1/8 фіналу |  |
| 2015 | Першая (Д2) | **8** | 30 | 12 | 8 | 10 | 45–39 | **44** | 1/16 фіналу |  |
| 2016 | Першая (Д2) | **3** | 26 | 12 | 8 | 6 | 33–24 | **44** | Чвэрцьфінал |  |
| 2017 | Першая (Д2) | **4** | 30 | 17 | 6 | 7 | 49–36 | **57** | 1/16 фіналу |  |
| 2018 | Першая (Д2) | **6** | 28 | 10 | 10 | 8 | 44–29 | **40** | Чвэрцьфінал |  |
| 2019 | Першая (Д2) | **4** | 28 | 17 | 5 | 6 | 60–24 | **56** | 1/8 фіналу |  |
| 2020 | Першая (Д2) | **5** | 26 | 13 | 7 | 6 | 56–38 | **45** | 1/16 фіналу |  |
| 2021 | Першая (Д2) | **6** | 33 | 15 | 9 | 9 | 56–39 | **54** | 1/8 фіналу |  |
| 2022 | Першая (Д2) | **6** | 24 | 10 | 9 | 5 | 39–24 | **39** | 1/16 фіналу |  |
| 2023 | Першая (Д2) | **4** | 32 | 19 | 5 | 8 | 55–40 | **62** | 1/16 фіналу |  |
|

Галоўныя трэнеры
----------------

* Генадзь Шабуня (да 2013)
* Павел Крэчын (2014 — ліпень 2018)
* Андрэй Гараўцоў (в. а. у ліпені — снежні 2018)
* Аляксей Шубянок (снежань 2018 — снежань 2019)
* Андрэй Гараўцоў (студзень 2020 — жнівень 2023)
* Андрэй Марозаў (в. а. у жніўні — снежні 2023; са студзеня 2024)

Крыніцы
-------

1. ↑  АБФФ разрешила «Гомельжелдортрансу» обходиться без пресс-секретаря, врача, массажиста и специалиста по безопасности (руск.). *by.tribuna.com* (7 сакавіка 2014). Праверана 4 снежня 2023.
2. ↑  Всем 16 командам первой лиги сегодня были выданы лицензии для участия в чемпионате Беларуси (руск.). *football.by* (26 сакавіка 2014). Праверана 4 снежня 2023.
3. ↑  Место «Гомельжелдортранса» в первой лиге займет гомельский «Локомотив» (руск.). *football.by* (24 снежня 2016). Праверана 4 снежня 2023.
4. ↑  Гомельский "Локомотив" точно не выступит в следующем сезоне высшей лиги (руск.). *football.by* (11 верасня 2023). Праверана 4 снежня 2023.
5. ↑  От "Энергетика-БГУ" и "Белшины" до дублей. Заявки команд первой лиги (сезон-2024) (руск.). *football.by* (5 красавіка 2024). Праверана 9 красавіка 2024.

Спасылкі
--------

* Профіль на сайце *globalsportsarchive.com* (англ.)
* Профіль на сайце wildstat.ru (руск.)

|  |  |
| --- | --- |
| ⚙️   Тэматычныя сайты | teams.by · Transfermarkt |

| Першая ліга чэмпіянату Беларусі па футболе 2024 |
| --- |
| 
* Акадэмія АБФФ
* Астравец
* Баранавічы
* БАТЭ-2
* Белшына
* Дынама-2
* Лакаматыў
* Ліда
* Макслайн
* Маладзечна
* Ніва
* Орша
* Паперпрам
* Слонім-2017
* Тарпеда-БелАЗ-2
* Хваля
* Шахцёр-2
* Энергетык-БДУ

 |